**Doložka**

**vybraných vplyvov**

**A.1. Názov materiálu:** Návrh zákona**,** ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, |  | X |  |
| – rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Predpokladaný negatívny vplyv na rozpočet verejnej správy nie je možné kvantifikovať z dôvodu, že Ústredie práce, sociálnych vecí a rodiny nezverejňuje počet detí s dlhodobo nepriaznivým zdravotným stavom, na ktoré by oprávnené osoby poberali rodičovský príspevok v období, kedy tieto deti majú od 3 do 6 rokov (viď Výročná správa za rok 2017[[1]](#footnote-1)). Tieto informácie sú pritom nevyhnutné pre odhad počtu osôb, ktoré by mohli na takéto deti poberať materské. Nie je teda možné vopred určiť, aký počet dotknutých poistencov využije možnosť ponúkanú po zmene právnej úpravy. V súvislosti s tým preto predkladateľ odkazuje na stanovisko Ministerstva financií Slovenskej republiky MF/018504/2018-411 z 9. novembra 2018, kde v podobnej situácii bolo konštatovanie o informačnom deficite vzaté na vedomie. Čo sa týka návrhov na úhradu zvýšených výdavkov, od 1. januára 2019 sa zvyšuje minimálny aj maximálny vymeriavací základ pri platení odvodov Sociálnej poisťovni; predpokladá sa, že negatívny vplyv bude vykrytý práve v nadväznosti na takto zvýšený príjem poistného.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné

**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslankyňa Národnej rady Slovenskej republiky Simona Petrík

**2. Názov návrhu právneho predpisu:** Návrh zákona**,** ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

*a) je upravená v primárnom práve Európskej únie*

článok 151 a 1článok 53 Zmluvy o fungovaní Európskej únie (Ú. v. C 202, 7.6.2016),

*b) je upravená v sekundárnom práve Európskej únie*

- prijaté po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - po 30. novembri 2009

1. legislatívne akty: nie je upravená, 2. nelegislatívne akty: nie je upravená,

- prijaté pred nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - do 30. novembra 2009

Nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 5/zv. 5; Ú. v. ES L 166, 30.4.2004) v platnom znení,

Nariadenie Európskeho parlamentu a Rady (ES) č. 987/2009 zo 16. septembra 2009, ktorým sa ustanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30.10.2009) v platnom znení,

c) nie je obsiahnutá v judikatúre Súdneho dvora Európskej únie.

**4.Záväzky Slovenskej republiky vo vzťahu k Európskej únii:**

a) Lehota na prebratie smernice alebo lehota na implementáciu nariadenia alebo rozhodnutia

Bezpredmetné

b) Informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy

Proti Slovenskej republike nebolo začaté ani konanie, ani postup.

c) Informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav.

Bezpredmetné.

**5. Stupeň zlučiteľnosti návrhu zákona s právom Európskej únie:** úplný

1. Dostupné na https://www.upsvr.gov.sk/buxus/docs/KGR/vyrocne\_spravy/VS\_UPSVAR\_2017.pdf. [↑](#footnote-ref-1)